Rikunarita-ORG/Wikinium huggingface dataset:
# Wikipedia

| Wikipedia |
| --- |
|  |
|  Portalada de Biquipedia, a versión en aragonés de Wikipedia |
| **Información cheneral** |
| URL | www.wikipedia.org |
| Eslogan | *A enciclopedia libre* |
| Comercial | No |
| Tipo de pachina | Enciclopedia |
| Rechistro | Opcional |
| Idioma | Multilingüe |
| Propietario | Wikimedia |
| Creyador | Jimmy Wales, Larry Sanger |

**Wikipedia** ye una enciclopedia de conteniu libre basada en a tecnolochía wiki, que permite a edición d'os suyos contenius por cualsiquier usuario dende un navegador web. L'adchectivo *libre* se refiere tanto a lo suyo emplego como a la suya edición. Wikipedia ye multilingüe y ye desarrollada en forma colaborativa por decenas de mils de voluntarios arredol d'o mundo y en os suyos respectives idiomas. Wikipedia ye mantenida y administrada por a fundación sin fins de lucro Wikimedia.

Wikipedia prencipió como un prochecto en anglés o 15 de chinero de 2001. Dimpués prencipioron a surtir prochectos paralels en atros idiomas. En chinero de 2008, Wikipedia contiene en a suya versión en anglés mas de dos millons d'articlos enciclopedicos y mas de 9.500.000 d'articlos en atros idiomas.

A Wikipedia en aragonés existe dende o 21 de chulio de 2004 y tien actualment 81 813 articlos.

## Vinclos externos

* Se veigan as imáchens de Commons sobre **Biquipedia**.
# Plantaginaceae

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Plantaginaceae |
| --- |
| *Angelonia angustifolia* |
| **Denominacions populars** |
| *plantachinacias* |
| **Clasificación cientifica** |
| Dominio: | Eukaryota |
| Reino: | Plantae |
| División: | Magnoliophyta |
| Clase: | Magnoliopsida |
| Orden: | Lamiales |
| Familia: | Plantaginaceae |
| **Descripción** |
| **Plantaginaceae**  JUSS., 1789 |

As **plantachinacias** (nombre cientifico **Plantaginaceae** (JUSS., 1789)) son una familia de plantas vasculars dicotiledonias dentro d'a orden Lamiales, a mayoría d'as cuals son hierbas.

Prenen o nombre d'o suyo chenero tipo, *Plantago*, que comprende as hierbas que se conoix popularment como «plantainas». A familia incluye dica 12 tribus (seguntes as clasificacions) y un numero muit variable de cheneros, entre os cuals a mas de *Plantago* se troba diferents cheneros de hierbas a-saber lo comuns, como *Antirrhinum*, *Veronica* y *Linaria*.

## Descripción

Son plantas de porte herbacio, pocas vegadas arbustos u subarbustos. As fuellas solen amaneixer basals y alternas, pero tamién en i puede haber caulinars y alternas u oposadas. Gosan tener una base abrazadera, en bels casos a fuella filoidial tiene una lamina paralelinervia que asemella un peciolo expandiu. No i hai estipulas.

As flors creixen en inflorescencia, a sobén con forma d'espiga. De regular son tetrameras y menos vegadas trimeras. O cáliz ye lobau u dividiu. Corola escariosa, con petalos unius (sinpetala). L'androceu tiene estamens isomeros (toz de mida parellana). Os filamentos s'insertan en o tubo d'a corola, pero as anteras son exertas; ixo ye, que sobresalen difuera d'a corola. A polinización ye mayoritariament anemofila.

O chineceu, dicarpelar, ye formau por un ovario supero con estilo largo y fino y estigmas dilobulars.

## Referencias

## Enlaces externos

* Se veigan as imáchens de Commons sobre **Plantaginaceae**.
* Wikispecies tiene un articlo sobre Plantaginaceae.